KOMISSION KERTOMUS KOMITEOIDEN TYÖSKENTELYSTÄ VUONNA 2011 /* COM/2012/0685 final */





KOMISSION KERTOMUS KOMITEOIDEN TYÖSKENTELYSTÄ VUONNA 2011 Komissio esittää yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, annetun asetuksen (EU) N:o 182/2011[1], jäljempänä ’komitologia-asetus’, 10 artiklan 2 kohdan mukaisesti vuotta 2011 koskevan kertomuksen komiteoiden työskentelystä. Kertomukseen sisältyy yleiskatsaus komiteamenettelyn kehitykseen vuonna 2011 ja tiivistelmä komiteoiden toiminnasta. Kertomukseen on liitetty komission yksiköiden valmisteluasiakirja, jossa on yksityiskohtaisia tilastotietoja yksittäisten komiteoiden toiminnasta. 1. Yleiskatsaus komiteamenettelyn kehitykseen vuonna 2011 Euroopan parlamentti ja neuvosto antoivat komitologia-asetuksen 16. helmikuuta 2011, ja se tuli voimaan 1. maaliskuuta 2011. Asetuksella kumottiin vuonna 1999 tehty komitologiapäätös[2] ja korvattiin kyseisessä päätöksessä säädetyt menettelyt kahdella menettelyllä (neuvoa-antava menettely ja tarkastelumenettely). 1.1. Uudet komiteamenettelyt Komitologia-asetuksen 2 artiklan mukaan tarkastelumenettelyä sovelletaan erityisesti (i) yleisluonteisissa toimenpiteissä ja (ii) toimenpiteissä, joilla on potentiaalisesti huomattava vaikutus (esim. verotukseen tai EU:n maatalouspolitiikkaan liittyvissä asioissa). Neuvoa-antavaa menettelyä käytetään yleensä kaikissa muissa täytäntöönpanotoimenpiteissä. 1.1.1 Tarkastelumenettely (komitologia-asetuksen 5 artikla) Jos perussäädöksessä viitataan tarkastelumenettelyyn, komitea antaa täytäntöönpanosäädöstä koskevasta ehdotuksesta lausunnon määräenemmistöllä: · Jos komitean jäsenten määräenemmistö kannattaa ehdotusta täytäntöönpanosäädökseksi (puoltava lausunto), komissio hyväksyy sen. · Jos komitean jäsenten määräenemmistö vastustaa ehdotusta täytäntöönpanosäädökseksi (kielteinen lausunto), komissio ei voi hyväksyä sitä.[3] Tällaisissa tapauksissa komissio voi toimia seuraavasti: (1) komissio voi kokonaan peruuttaa ehdotuksen täytäntöönpanoasetukseksi, jos sitä ei katsota tarpeelliseksi; (2) jos ehdotus täytäntöönpanoasetukseksi katsotaan tarpeelliseksi, komissio voi muuttaa sitä ja toimittaa tarkistetun version (samalle) komitealle kahden kuukauden kuluessa kielteisen lausunnon antamisesta; tai (3) jos ehdotus täytäntöönpanoasetukseksi katsotaan tarpeelliseksi, komissio voi toimittaa saman ehdotuksen muutoksenhakukomitean (ks. jäljempänä) käsiteltäväksi kuukauden kuluessa kielteisen lausunnon antamisesta. · Jos komiteassa ei saavuteta määräenemmistöä täytäntöönpanosäädöstä koskevan ehdotuksen puolesta tai sitä vastaan (ei lausuntoa), komissio voi hyväksyä ehdotuksen, peruuttaa sen tai muuttaa ehdotusta ja toimittaa sen saman komitean käsiteltäväksi. Joissakin tapauksissa komissio ei kuitenkaan voi hyväksyä ehdotusta täytäntöönpanosäädökseksi[4]: (1) säädös koskee jotakin seuraavista aroista aloista: verotus, rahoituspalvelut tai ihmisten, eläinten tai kasvien terveyden tai turvallisuuden suojelu taikka lopulliset monenväliset suojatoimenpiteet; tai (2) perussäädöksessä säädetään, ettei ehdotusta täytäntöönpanosäädökseksi voida hyväksyä, jos lausuntoa ei ole annettu; tai (3) komitean jäsenten yksinkertainen enemmistö vastustaa sitä. Näissä kolmessa tapauksessa komissiolla on samat vaihtoehdot kuin kielteisen lausunnon antamisen jälkeen. 1.1.2 Neuvoa-antava menettely (komitologia-asetuksen 4 artikla) Neuvoa-antavassa menettelyssä komitea antaa täytäntöönpanosäädöstä koskevasta ehdotuksesta lausunnon, tarvittaessa äänestettyään. Jos komitea äänestää, lausunto annetaan sen jäsenten yksinkertaisella enemmistöllä. Komitean neuvoa-antavassa menettelyssä antama lausunto ei ole oikeudellisesti sitova, mutta komissio ottaa mahdollisimman tarkasti huomioon komiteassa käydyistä keskusteluista tehdyt päätelmät ja komitean antaman lausunnon ennen kuin se päättää, hyväksytäänkö ehdotus täytäntöönpanosäädökseksi. 1.1.3 Välittömästi sovellettavat täytäntöönpanosäädökset (kiireellinen menettely) Komitologia-asetuksen mukaan perussäädöksessä voidaan säätää, että komissiolla on mahdollisuus hyväksyä välittömästi sovellettavia täytäntöönpanosäädöksiä erittäin kiireellisissä tapauksissa. Tämä ”kiireellinen menettely” ei ole erillinen komiteamenettely vaan pikemminkin tarkastelumenettelyn tai neuvoa-antavan menettelyn muunnos. Kiireellisessä menettelyssä komissio voi ilman komitean kanssa käytäviä neuvotteluja hyväksyä välittömästi sovellettavan täytäntöönpanosäädöksen, joka on voimassa yleensä enintään kuusi kuukautta. Komissio toimittaa hyväksytyn säädöksen viimeistään 14 päivää hyväksymisen jälkeen asianomaiselle komitealle tämän lausunnon saamiseksi komiteamenettelyä noudattaen (neuvoa-antava menettely tai tarkastelumenettely). Jos sovelletaan tarkastelumenettelyä, komissio kumoaa välittömästi täytäntöönpanosäädöksen, jos komitea antaa siitä kielteisen lausunnon. 1.2 Viittaukset aiempiin komiteamenettelyihin Jotta voidaan varmistaa sujuva siirtyminen komitologiapäätöksessä säädetystä järjestelmästä uuteen komitologiajärjestelmään, komitologia-asetuksessa säädetään vanhojen menettelyjen automaattisesta mukauttamisesta uusiin menettelyihin (13 artikla). Tämän vuoksi kaikkia viittauksia komitologiapäätöksessä säädettyihin menettelyihin (neuvoa-antava menettely, hallintomenettely, sääntelymenettely ja suojamenettely) on pidettävä viittauksina vastaaviin asetuksessa säädettyihin menettelyihin (maaliskuun 1. päivänä 2011 aiemmasta neuvoa-antavasta menettelystä tuli uusi neuvoa-antava menettely, aiemmista hallintomenettelystä ja sääntelymenettelystä tuli tarkastelumenettely ja aiemmasta suojamenettelystä tuli kiireellinen menettely). Ainoa poikkeus on valvonnan käsittävä sääntelymenettely. Tätä menettelyä sovelletaan edelleen väliaikaisesti (komitologiapäätöksen 5 a artiklan mukaisesti) niiden perussäädösten osalta, joissa viitataan kyseiseen menettelyyn, kunnes kyseisiä säädöksiä muutetaan muodollisesti ja ne mukautetaan Lissabonin sopimukseen. Maaliskuun 1. päivästä 2011 komiteamenettelyyn osallistuvat komiteat ovat tämän vuoksi noudattaneet komitologia-asetuksessa säädettyjä menettelyjä: neuvoa-antava menettely (komitologia-asetuksen 4 artikla), tarkastelumenettely (komitologia-asetuksen 5 artikla) ja valvonnan käsittävä sääntelymenettely (”vanhan” komitologiapäätöksen 5 a artikla). 1.3 Muutoksenhakukomitean rooli Komitologia-asetuksessa säädettyyn valvontamekanismiin, joka on osa tarkastelumenettelyä, sisältyy mahdollisuus saattaa asia muutoksenhakukomitean käsiteltäväksi. Muutoksenhakukomitea on myös komiteamenettelyyn osallistuva komitea, eli se muodostuu jäsenvaltioiden edustajista, sen puheenjohtajana toimii komission edustaja ja se noudattaa samoja äänestämistä koskevia sääntöjä (määräenemmistö). Toisin kuin muut komiteamenettelyyn osallistuvat komiteat se ei kuitenkaan ole pysyvä elin. Se on itse asiassa menettelyä tukeva väline, joka antaa jäsenvaltioille mahdollisuuden neuvotella käsiteltävästä asiasta toisen kerran korkealla tasolla. Muutoksenhakukomitean äänestyksillä voi olla seuraavat vaikutukset: (1) jos komitea antaa puoltavan lausunnon, komissio hyväksyy täytäntöönpanosäädöksen; (2) jos komitea ei anna lausuntoa, komissio voi hyväksyä täytäntöönpanosäädöksen;[5] (3) jos komitea antaa kielteisen lausunnon, komissio ei voi hyväksyä täytäntöönpanosäädöstä. 1.4 Parlamentin ja neuvoston rooli Molemmille lainsäätäjille on tiedotettava asianmukaisesti ja säännöllisesti komitean työskentelystä käyttäen komiteamenettelyrekisteriä, joka on mukautettu uusiin menettelyihin. Komitologia-asetuksen 10 artiklassa määritellään, mitkä asiakirjat on toimitettava Euroopan parlamentille ja neuvostolle samaan aikaan kuin ne lähetetään komitean jäsenille. Euroopan parlamentilla ja neuvostolla on myös oikeus tarkistaa ne ehdotukset täytäntöönpanosäädöksiksi, jotka perustuvat yhteispäätösmenettelyllä hyväksyttyihin säädöksiin. Tämä tarkoittaa sitä, että ne voivat missä tahansa menettelyn vaiheessa ilmoittaa komissiolle katsovansa, että ehdotus täytäntöönpanosäädökseksi ylittää perussäädöksessä säädetyn täytäntöönpanovallan. Tällöin komissio tarkastelee ehdotusta uudelleen ja ilmoittaa Euroopan parlamentille ja neuvostolle, aikooko se pitää ehdotuksen voimassa, muuttaa sitä tai peruuttaa sen (komitologia-asetuksen 11 artikla). 1.5 Komiteoiden työjärjestyksen uusi malli Komitologia-asetuksessa säädetään, että komissio laatii työjärjestyksen mallin (9 artikla). Komissio hyväksyi työjärjestyksen uuden mallin komiteamenettelyyn osallistuvia komiteoita varten 8. heinäkuuta 2011[6]. Tämän perusteella komiteat hyväksyvät puheenjohtajansa ehdotuksesta ja jäsentensä yksinkertaisella enemmistöllä oman työjärjestyksensä. Nykyisten komiteoiden on tarvittaessa mukautettava työjärjestyksensä uuden mallin mukaiseksi. 2. Toiminnan yleiskatsaus 2.1 Komiteoiden ja kokousten lukumäärä On tärkeää tehdä ero komiteamenettelyyn osallistuvien komiteoiden ja muiden elinten, erityisesti komission itsensä perustamien asiantuntijaryhmien välille. Viimeksi mainitut antavat komissiolle asiantuntija-apua politiikan valmistelussa ja täytäntöönpanossa[7], kun taas komiteamenettelyyn osallistuvat komiteat avustavat komissiota sille perussäädöksillä siirretyn täytäntöönpanovallan käytössä. Tämä kertomus koskee ainoastaan komiteamenettelyyn osallistuvia komiteoita. Komiteamenettelyyn osallistuvien komiteoiden lukumäärä on laskettu toiminta-aloittain (ks. taulukko I) 31. joulukuuta 2011 vallinneen tilanteen mukaan. Edellisen vuoden numerotiedot (tilanne 31. joulukuuta 2010) on ilmoitettu vertailun vuoksi. TAULUKKO I – Komiteoiden kokonaislukumäärä (2011) Politiikanala || 2010 || 2011 Maatalous ja maaseudun kehittäminen (AGRI) || 14 || 14 Euroopan petostentorjuntavirasto (OLAF) || 1 || 1 Budjetti (BUDG) || 2 || 2 Ilmastotoimet (CLIMA) || 4 || 4 Viestintä (COMM) || 1 || 1 Kehitys- ja yhteistyöpääosasto – EuropeAid (DEVCO) || 6 || 6 Talous- ja rahoitusasiat (ECFIN) || 1 || 1 Koulutus ja kulttuuri (EAC) || 7 || 7 Työllisyys, sosiaaliasiat ja osallisuus (EMPL) || 4 || 4 Energia (ENER) || 14 || 15 Laajentuminen (ELARG) || 4 || 4 Yritys- ja teollisuustoiminta (ENTR) || 30 || 31 Ympäristö (ENV) || 32 || 30 Ulkopolitiikan välineiden hallinto (FPI) || 4 || 4 Terveys- ja kuluttaja-asiat (SANCO) || 22 || 24 Sisäasiat (HOME) || 10 || 11 Humanitaarinen apu ja pelastuspalvelu (ECHO) || 2 || 2 Tietotekniikka (DIGIT) || 1 || 1 Tietoyhteiskunnan ja viestinten pääosasto (INFSO) || 6 || 7 Sisämarkkinat (MARKT) || 13 || 13 Oikeusasiat (JUST) || 13 || 13 Meri- ja kalastusasiat (MARE) || 4 || 5 Liikenne ja liikkuminen (MOVE) || 29 || 29 Alue- ja kaupunkipolitiikka (REGIO) || 1 || 1 Tutkimus ja innovointi (RTD) || 6 || 6 Pääsihteeristö (SG) || 0 || 2* Eurostat (ESTAT) || 8 || 8 Verotus ja tulliliitto (TAXUD) || 10 || 11 Kauppapolitiikka (TRADE) || 10 || 11 YHTEENSÄ: || 259 || 268 * Mukaan lukien muutoksenhakukomitea (komiteamenettelyrekisterissä muutoksenhakukomitea on sijoitettu pääsihteeristön alaiseksi komiteaksi; käytännössä kaikki asianomaiset yksiköt huolehtivat sen toiminnasta). Vuonna 2011 komiteamenettelyyn osallistuvat komiteat voitiin yleisesti luokitella sen mukaan, mitä menettelyä ne noudattivat (neuvoa-antava menettely, tarkastelumenettely ja valvonnan käsittävä sääntelymenettely – ks. taulukko II). Koska joissakin komiteoissa noudatettiin useampaa kuin yhtä menettelyä ne on erotettu omaksi ryhmäkseen komiteoista, joissa noudatettiin vain yhtä menettelyä. TAULUKKO II – Komiteoiden lukumäärä menettelyn mukaan eriteltynä (2011) || Menettelytyyppi || Neuvoa-antava || Tarkastelu || Valvonnan käsittävä sääntely || Noudattaa useampaa menettelyä || YHTEENSÄ: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 YHTEENSÄ: || 23 || 99 || 25 || 121 || 268 * Mukaan lukien muutoksenhakukomitea. Luvut osoittavat, että noin 37 prosenttia komiteoista (99 komiteaa 268:sta) noudatti toiminnassaan yksinomaan tarkastelumenettelyä. Vain noin 8 prosenttia komiteoista (23 komiteaa 268:sta) noudatti toiminnassaan yksinomaan neuvoa-antavaa menettelyä. Suurin osa komiteoista (121 komiteaa 268:sta eli 45 prosenttia) noudatti useampia menettelyjä. Erittely politiikanaloittain osoittaa, että eri aloilla käytetään eri menettelyjä. Komiteoiden lukumäärää ei ole ainoa tapa mitata komiteamenettelyn vireyttä. Vuonna 2011 järjestettyjen kokousten ja kirjallisten menettelyjen[8] lukumäärä kertovat myös työskentelyn intensiteetistä paitsi yleisesti myös alakohtaisesti ja yksittäisissä komiteoissa (taulukko III). TAULUKKO III – Kokousten ja kirjallisten menettelyjen lukumäärä (2011) || Komi­teoi­den luku­määrä || Kokoukset || Kirjalliset menettelyt 2010 || 2011 || 2010 || 2011 AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 YHTEENSÄ: || 268 || 859 || 783 || 766 || 838 * Mukaan lukien muutoksenhakukomitean viisi kokousta. 2.2 Lausuntojen ja täytäntöönpanosäädösten/ -toimenpiteiden lukumäärä Aiempien kertomusten tapaan tässä kertomuksessa esitetään komiteoiden antamien virallisten lausuntojen ja niitä seuranneiden komission hyväksymien täytäntöönpanosäädösten/‑toimenpiteiden kokonaismäärät.[9] Nämä numerotiedot kuvaavat komiteoiden työn määrällistä ”tuotosta” (ks. taulukko IV). Komiteat antoivat vuonna 2011 yhteensä 1 868 lausuntoa (vuonna 2010 lausuntoja annettiin 1 904), ja komissio hyväksyi yhteensä 1 788 täytäntöönpanosäädöstä/-toimenpidettä (1 812 vuonna 2010). TAULUKKO IV – lausuntojen ja hyväksyttyjen täytäntöönpanosäädösten/-toimenpiteiden lukumäärä (2011) || Lau­sun­not || Hyväk­sytyt täy­tän­töön­pano­sää­dök­set || Valvon­nan käsit­tävässä säänte­lymenet­telyssä hyväk­sytyt toimen­piteet AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 YHTEENSÄ: || 1 868 || 1 625 || 163 * Mukaan lukien muutoksenhakukomitean antamat kahdeksan lausuntoa. 2.3 Muutoksenhakukomitean kokoukset Muutoksenhakukomitea kokoontui ensimmäisen kerran 29. maaliskuuta 2011 vahvistaakseen työjärjestyksensä[10] komitologia-asetuksen 3 artiklan 7 kohdan mukaisesti. Muutoksenhakukomitea kokoontui vuoden 2011 aikana neljä kertaa ja neuvotteli yhteensä kahdeksasta täytäntöönpanosäädösehdotuksesta (terveys- ja kuluttaja-asioiden alalla), jotka komissio oli saattanut komitean käsiteltäviksi. Kahdessa tapauksessa muutoksenhakukomitea antoi myönteisen lausunnon, viidessä tapauksessa lausuntoa ei annettu ja yhdessä tapauksessa lausunto oli kielteinen. Niissä viidessä tapauksessa, joissa lausuntoa ei annettu, komissio päätti hyväksyä täytäntöönpanosäädökset. 2.4 Valvonnan käsittävän sääntelymenettelyn käyttö Kuten edellä kohdassa 1.2 mainitaan, vuonna 2011 toteutettu komiteamenettelyjen uudistus ei ole vaikuttanut valvonnan käsittävään sääntelymenettelyyn. Tätä menettelyä ei voida enää käyttää uudessa lainsäädännössä, mutta se esiintyy useassa voimassa olevassa perussäädöksessä ja sitä sovelletaan kyseisten säädösten nojalla, kunnes ne muutetaan virallisesti. Valvonnan käsittävän sääntelymenettelyn mukaisesti hyväksyttyjen täytäntöönpanotoimenpiteiden lukumäärä oli 163 vuonna 2011 (ks. taulukko IV). Vuonna 2011 veto-oikeutta käytettiin kahdessa tapauksessa: – Toukokuussa 2011 neuvosto vastusti in vitro -diagnostiikkaan tarkoitetuista lääkinnällisistä laitteista annetun Euroopan parlamentin ja neuvoston direktiivin 98/79/EY muuttamista koskevan komission direktiiviehdotuksen hyväksymistä. Ehdotusta ei näin ollen hyväksytty. Komissio antoi tarkistetun direktiivin 20. joulukuuta 2011 (EUVL L 341, 22.12.2011, s. 50). – Lokakuussa 2011 neuvosto vastusti Euroopan parlamentin ja neuvoston direktiivin 2009/43/EY muuttamista puolustukseen liittyvien tuotteiden luettelon osalta koskevan komission direktiiviehdotuksen hyväksymistä. Ehdotusta ei näin ollen hyväksytty. Komissio antoi tarkistetun direktiivin 22. maaliskuuta 2012 (EUVL L 85, 24.3.2012, s. 3). Euroopan parlamentti käytti toimenpide-ehdotuksia koskevaa veto-oikeuttaan kerran ja neuvosto kaksi kertaa vuonna 2010. TAULUKKO V – Valvonnan käsittävässä sääntelymenettelyssä hyväksyttyjen täytäntöönpanotoimenpiteiden määrä (2011) || Valvonnan käsittävässä sääntelymenettelyssä hyväksytyt toimenpiteet || Parlamentti vastusti toimenpide-ehdotuksen hyväksymistä ko. menettelyssä || Neuvosto vastusti toimenpide-ehdotuksen hyväksymistä ko. menettelyssä AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 YHTEENSÄ: || 163 || 0 || 2 3. Yksityiskohtaiset tiedot komiteoiden toiminnasta Tähän kertomukseen liitetyssä valmisteluasiakirjassa on yksityiskohtaisia tietoja yksittäisten komiteoiden työskentelystä vuonna 2011. Komiteat on ryhmitelty komission pääosastojen mukaan. [1] EUVL L 55, 28.2.2011, s. 13. [2] Neuvoston päätös 1999/468/EY, tehty 28 päivänä kesäkuuta 1999 (EYVL L 184, 17.7.1999, s. 23), sellaisena kuin se on muutettuna neuvoston päätöksellä 2006/512/EY (EUVL C 255, 21.10.2006, s. 4). [3] Lukuun ottamatta komitologia-asetuksen 7 artiklassa säädettyjä hyvin poikkeuksellisia tapauksia. [4] Ks. alaviite 3. [5] Lukuun ottamatta lopullisia monenvälisiä suojatoimenpiteitä (komitologia-asetuksen 6 artiklan 4 kohta). [6] EUVL C 206, 12.7.2011, s. 11. [7] Lisätietoja: http://ec.europa.eu/transparency/regexpert/index.cfm [8] Komiteoissa äänestetään säännönmukaisessa kokouksessa tai asianmukaisesti perustelluissa tapauksissa kirjallista menettelyä noudattaen komitologia-asetuksen 3 artiklan 5 kohdan mukaisesti. [9] On huomattava, että lausuntojen määrä ja täytäntöönpanosäädösten/-toimenpiteiden määrä voivat joinakin vuosina poiketa toisistaan. Syyt tähän esitetään liitteenä olevan komission yksiköiden valmisteluasiakirjan johdannossa. [10] EUVL C 183, 24.6.2011, s. 13.